## Retoj

1. Tavolstako: la Septavola etalona modelo:
2. Pri spamo

### Tavolstako de la Septavola etalona modelo

7) Aplika tavolo
  Subtenas aplikajn procezojn kaj programojn de fina uzulo, ebligas ilian interagon kun retaj objektoj
6) Prezenta tavolo
  Provizas funkciojn uzeblajn en la Aplika tavolo por interpretado de transmetataj datumoj, i.a. kodojn de la stiraj kaj informaj signoj, bildigon, komandojn por stiri terminalon
5) Seanca tavolo
  Disponigas logikan priservon de du retaj objektoj, komunikiĝantaj en la Prezenta tavolo, stiras ilian interagon per sinkronigo de mesaĝoj, zorgas pri la atingorajtoj
4) Transporta tavolo
  Determinas, kiel uzi la Retan tavolon por «travidebla» komunikado inter du retnodoj dum seanco
3) Reta tavolo
  Realigas transmeton de pakaĵoj inter du retnodoj (enkursigon, adresotraktadon, multipleksoradon)
2) Kanala tavolo
  Kreas, funkcitenas kaj malkreas virtualan kanalon; diskadrigas datumojn por transmeto en la Fizika tavolo, traktas kvitancojn kaj resendas la kadrojn kies transmeto fiaskis
1) Fizika tavolo
  Difinas meĥanikajn, elektrajn, funkciajn kaj procedurajn ecojn de la interfaco inter komputilo kaj datumtransmeta medio