### Pri Ĉapelilo

En Ĉapelilo disponeblas:

- la literoj de Esperanto kaj multaj literoj de la Latina-1a;
- literumilo surbaze de redakteblaj vortaroj, kies komenca enhavo superas 120 mil vortojn;
- disadresado de leteroj kaj printado de etikedoj;
- importo kaj eksporto per diversaj tekstaj formatoj (RTF, Word) kaj prezentomanieroj de la literoj de Esperanto (Latina-3a, x-stilo ktp);
- integrigo de grafikaĵoj.

Do, la aranĝa funkciaro de Ĉapelilo certe sufiĉas por skribi belaspektan leteron aŭ allogan kluban invitilon.

Aliflanke, se oni bezonas dukolumnan tekston, paĝotitolojn, piednotan administrilon, aŭtomatan generadon de indekso ktp, oni ne trovos tiujn funkciojn en la debuta versio. Tamen Ĉapelilo povas kunlabori kun aliaj Vindozaj produktoj. Por kiu la aranĝofunkcioj de la unua versio de Ĉapelilo estas tro modestaj, tiu povas entajpi sian tekston Ĉapelile, ortografie kontroli ĝin Ĉapelile kaj poste eksporti la enkomputiligitan kaj korektitan version al aranĝe pli povuma kompostilo kiel Pagemaker ktp aŭ al alia tekstotraktilo. La eksporto mem povas efektiviĝi rekte tra la Vindoza poŝo aŭ tra dosiero. Ankaŭ en la fremda ilo oni povas post la importo plu apliki la kunliveratajn TTF-tiparojn de Ĉapelilo.

La interna kodo de Ĉapelilo estas bazita sur la Latina-1a, sed kun la sekvaj ŝanĝoj:

16 | 10 | Lat-1 | Lat-3 | Ĉapelilo 80 | 128 | nenio | nenio | Ø
81 | 129 | nenio | nenio | Ý
8D | 141 | nenio | nenio | Æ
8E | 142 | nenio | nenio | Å
8F | 143 | nenio | nenio | ý
90 | 144 | nenio | nenio | ø
9D | 157 | nenio | nenio | æ
9E | 158 | nenio | nenio | å
A6 | 166 | ¦ | Ĥ | ¦
AC | 172 | ¬ | Ĵ | ¬
B6 | 182 | ¶ | ĥ | ¶
BC | 188 | ¼ | ĵ | ¼
C5 | 197 | Å | Ċ | Ĵ
C6 | 198 | Æ | Ĉ | Ĉ
D0 | 208 | Ð | nenio | Ĥ
D8 | 216 | Ø | Ĝ | Ĝ
DD | 221 | Ý | Ŭ | Ŭ
DE | 222 | Þ | Ŝ | Ŝ
E5 | 229 | å | ċ | ĵ
E6 | 230 | æ | ĉ | ĉ
F0 | 240 | ð | nenio | ĥ
F8 | 248 | ø | ĝ | ĝ
FD | 253 | ý | ŭ | ŭ
FE | 254 | þ | ŝ | ŝ

— do, la plimulto de la literoj de Esperanto situas en siaj kodlokoj laŭ la Latina-3a, la esceptoj estas ĥ, Ĥ kaj ĵ, Ĵ.

La verkilojn produktis Germania familia firmao Professional Consulting kun sidejo apud Frankfurto-ĉe-Majno. La firmaestro estas konata kiel unu el la aŭtoroj de la populara revuo «Monato», PEJNO Simono — plumnomo, malantaŭ kiu sin kaŝas la angla komputilisto Simon Payne.

Lit. 1. S. Pokrovskij. Ero de nia civilizo // Monato. 1996. N-ro 9. P. 16–21.

2. http://ourworld.compuserve.com/homepages/profcon/e_reklam.htm